**UNIUNEA NAȚIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 184**

***21/22 martie 2025***

*În baza dispozițiilor art. 65 lit. a, c) și s) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare,* *precum și ale art. 138 din Legea 72/2016 privind pensiile și alte drepturi de asigurări sociale ale avocaților,*

*Pentru a sprijini activitatea de control financiar și de a asigura un tratament echitabil în toate cazurile, încurajând conformarea voluntară a avocaților la obligațiile declarative și contributive,*

*Ținând cont de propunerea C.A.A. și de dezbaterile din Consiliul U.N.B.R.,*

*Consiliul UNBR, în ședința din 21/22 martie 2025*

**H O T Ă R Ă Ș T E :**

**Art. 1.** – La articolul 61 din Regulamentul creanțelor contributive adoptat prin Hotărârea Consiliului UNBR nr. 109/18.02.2017, după alineatul (4) se introduce un nou alineat cu următorul cuprins:

*(5) Pentru perioadele în care în evidențele financiar-contabile nu există documentele şi informațiile necesare realizării operațiunilor de control și nu există nici declarații lunare contributive, baza de calcul a contribuțiilor este venitul minim în vigoare în luna pentru care se stabilește baza de calcul a contribuțiilor prin estimare.*

**Art. 2.** – (1) Prezenta hotărâre se comunică Barourilor, membrilor Consiliului U.N.B.R. și C.A.A., care o va comunica către filiale şi se publică pe website-rile [www.unbr.ro](http://www.unbr.ro). și [www.caav.ro](http://www.caav.ro).

(2) Barourile vor asigura publicitatea hotărârii pe raza teritorială de competență.

**C O N S I L I U L U. N. B. R.**